Sofoklo: Antigona 

Antigona 
Sramota nije štovat brata rođenog. 
Kreont 
Pa nije l' i brat, što u boju pade s njim? 
Antigona 
Jest, brat od jedne majke, oca jednoga. 
Kreont 
Pa što ga onda kletom nudiš ljubavlju? 
Antigona 
Potvrdit to ti neće pali pokojnik!9 
Kreont 
A štuješ njega ko i onog prokletog?
Antigona 
Ta ne poginu kao rob, već kao brat! 
Kreont 
Jest, dom nam pustošeć, a onaj braneć ga. 
Antigona 
Al' opet takav da je zakon, želi Had.10 
10 Da 
Kreont 
Al' čestit rđi ravan biti ne može. 
Antigona 
Tko znade, da l' se svetim dolje drži to? 
Kreont 
Al' dušman nikada, ni mrtav, nije drag! 
Antigona 
Al' ne za mržnju, već za ljubav rodih se. 
Kreont 
Pa siđi dolje, ljubi ih, kad ljubit već 
Ti moraš! Dok ja živim, ženska ne vlada! 
(Vode Ismenu.)
Zbor 
Ismene eno pred vratima ondje, 
Milosnicu suzu za sestricu lije, 
Crveni se obraz, - oblačak se sleže 
Na obrvice i kvaseć ruži ljepoliko lišce.

smjernice: 

1. Predstavite Sofoklovu Antigonu u cjelini te potom autorov književni rad. 

2. Iznesite svoje viđenje Antigonine tvrdnje u kontekstu djela da se ona rodila radi ljubavi, a ne mržnje. 

3. Opišite svoj odnos prema smislu žrtvovanja današnjih dana.